Source: https://selectafashion.com/en/content/3-terms-and-conditions-of-use
Timestamp: 2020-05-30 09:02:41+00:00

Document:
Terms and conditions of use - SELECTAFASHION.COM
FINAL SWIMWEAR SALE
Long Sleeve V Neck Wrapped...
Tieto obchodné podmienky upravujú právne vzťahy medzi zákazníkom a predávajúcim súvisiace s objednávkou tovaru v elektronickom obchode SelectaFashion dostupný na www.selectafashion.com a www.selectafashion.sk (ďalej len „e-shop“) (ďalej len „tovar“) a všetky súvisiace právne vzťahy týkajúce sa tohto e-shopu.
Predávajúcim je spoločnosť WE SELECT s.r.o., Gorazdova 427/1, 94901 Nitra, IČO: 51 741 521, DIČ: 212 077 0454, zápis v Obchodnom registri Okresného súdu Nitra, oddiel: Sro , číslo vložky: 45799/N (ďalej len „predávajúci“).
Zákazníkom je každá fyzická alebo právnická osoba, ktorá využíva e-shop, najmä vykonáva úkony smerujúce k objednávke tovaru a samotnú objednávku tovaru. Zákazníkom môže byť spotrebiteľ alebo podnikateľ resp. iná právnická osoba.
Spotrebiteľom je fyzická osoba, ktorá pri uzatváraní a plnení Zmluvy nekoná v rámci predmetu svojej podnikateľskej činnosti, zamestnania alebo povolania (ďalej len „spotrebiteľ“).
Podnikateľom je každá právnická osoba alebo fyzická osoba, ktorá nie je spotrebiteľom (ďalej len „podnikateľ“).
Pre uzavretie objednávky, informácie o prebiehajúcich objednávkach alebo akúkoľvek inú korešpondenciu s predávajúcim nás kontaktujte prosím na nasledovných kontaktoch:
Zodpovedná osoba: Ing. Róbert Guman
Poštová adresa: Gorazdova 427/1, 94901 Nitra
e-mail: info@selectafashion.com
Prevádzková doba telefonického kontaktu: po.-pi. 10.00-16.00 hod
IČO: 51 741 521, DIČ: 212 077 0454
zápis v Obchodnom registri Okresného súdu Nitra, oddiel: Sro , číslo vložky: 45799/N
Kúpna zmluva: Vykonaním objednávky tovaru zo strany zákazníka a jej potvrdením zo strany predávajúceho strany uzatvárajú kúpnu zmluvu (ďalej len „Zmluva“). Predávajúci nie je povinný prijať objednávku zákazníka.
Obchodné podmienky: Neoddeliteľnú súčasť Zmluvy tvoria tieto obchodné podmienky účinné v čase uzavretia kúpnej zmluvy (ďalej len „VOP“). Zákazník je povinný si tieto obchodné podmienky pred odoslaním objednávky starostlivo prečítať a v prípade otázok sa obrátiť na predávajúceho na vyššie uvedených kontaktoch. Vykonaním objednávky zákazník potvrdzuje, že si tieto obchodné podmienky starostlivo prečítal, rozumie im, a bez výhrad s nimi súhlasí.
Príslušné právo (spotrebiteľ): Právne vzťahy medzi predávajúcim a zákazníkom, ktorý je spotrebiteľom, výslovne neupravené týmito obchodnými podmienkami, sa riadia právom Slovenskej republiky, príslušnými ustanoveniami zákona č. 40/1964 Zb. Občianskeho zákonníka v platnom znení (ďalej len „Občiansky zákonník“), najmä § 588 a nasl. o kúpnej zmluve.
Príslušné právo (podnikateľ): Právne vzťahy medzi predávajúcim a zákazníkom, ktorý je podnikateľom, výslovne neupravené týmito obchodnými podmienkami, sa riadia právom Slovenskej republiky, príslušnými ustanoveniami zákona č. 513/1991 Zb. Obchodného zákonníka v platnom znení (ďalej len „Obchodný zákonník“), najmä § 409 a nasl. o kúpnej zmluve.
Predmet zmluvy: Uzavretím kúpnej zmluvy sa predávajúci zaväzuje dodať tovar zákazníkovi na ním uvedenú adresu v Slovenskej alebo Českej republike, resp. v inej krajine na základe osobitnej dohody, a zákazník sa zaväzuje tovar prevziať a zaplatiť za neho dohodnutú kúpnu cenu.
Spôsob objednávky: Objednávka môže byť doručená predávajúcemu prostredníctvom objednávkového formulára na web stránke e-shopu alebo e-mailom na adrese. Predávajúci potvrdí doručenie objednávky e-mailom adresu uvedenú zákazníkom bezodkladne po jej doručení. Ak sa v tomto potvrdení neuvádza inak, takéto potvrdenie nie je prijatím objednávky a teda v jeho dôsledku nedochádza k uzavretiu Zmluvy. Tieto VOP sa vzťahujú aj na Zmluvu uzavretú vo výnimočných prípadoch iným spôsobom, napr. prostredníctvom portálov bazar.sk alebo mimibazar.sk.
Obsah objednávky: Zákazník je v objednávkovom formulári na web stránke e-shopu alebo e-mailovej objednávke povinný uviesť nasledovné údaje: napr. meno, priezvisko, adresu dodania zásielky, voliteľné údaje - telefonický a mailový kontakt . Zákazník je povinný uvádzať úplné, aktuálne, presné a pravdivé údaje. Ak predávajúci zistí alebo má podozrenie, že nejde o takéto údaje, má právo od Zmluvy odstúpiť. Prosíme zákazníkov, aby si obsah objednávky pred jej odoslaním riadne prekontrolovali a odstránili prípadne chyby ešte pred jej odoslaním.
Záväznosť objednávky: Objednávka zákazníka je pre kupujúceho záväzná a okrem prípadov upravených ďalej v týchto obchodných podmienkach (Odstúpenie od zmluvy spotrebiteľom) ju nemôže zrušiť.
Konečná kúpna cena je uvedená pri každom jednotlivom tovare.
Platba kúpnej ceny môže prebiehať nasledovnými spôsobmi:
platba vopred (pred dodaním tovaru)
prevodom na bankový účet predávajúceho,
platbou PayPal, alebo platobnými portálmi všeobecne
v hotovosti na dobierku.
Kúpna cena alebo akékoľvek iné platby v prospech predávajúceho sa považujú za uhradené až v deň, keď predávajúci obdrží tieto peňažné prostriedky (pripísaním na bankový účet predávajúceho a pod.).
V prípade omeškania s akoukoľvek platbou je zákazník povinný zaplatiť predávajúcemu úrok z omeškania v zákonnej výške.
Spôsoby dopravy tovaru a poštovné:
Ak nie je stanovené inak, náklady na dopravu tovaru (ďalej len „poštovné“) platí zákazník spolu so zaplatením kúpnej ceny. Výška poštovného závisí od zvoleného spôsobu dopravy tovaru a platby kúpnej ceny. Výška poštovného a podmienky prepravy závisia od aktuálneho cenníka, prepravných poriadkov a obchodných podmienok jednotlivých prepravcov. Pri platbe kúpnej ceny na dobierku je výška poštovného vyššia.
Aktuálnu výšku poštovného a ponúkané druhy dopravy tovaru uvádza predávajúci v objednávkovom formulári pri výbere spôsobu doručenia tovaru a zákazníkovi ich oznámi tiež na vyžiadanie.
Ku dňu účinnosti týchto VOP ponúka predávajúci nasledovné spôsoby doručenia tovaru. Platba môže prebiehať nasledovnými spôsobmi: prevodom na účet, platbou Paypal, hotovostne na dobierku pri prevzatí tovaru.
Povinnosť prevziať tovar:
Zákazník je povinný dodaný tovar prevziať. Ak ste spotrebiteľom a nákup tovaru ste si rozmysleli, oznámte prosím odstúpenie od Zmluvy (viď možnosť spotrebiteľa odstúpiť od Zmluvy nižšie) ešte pred odoslaním tovaru.
Ak zákazník tovar odmietne prevziať alebo ho neprevezme v odbernej lehote, resp. sa inak vyhýba prevzatiu tovaru, a prepravná spoločnosť predávajúcemu tovar vráti ako neprevzatý, je zákazník povinný nahradiť predávajúcemu všetky náklady s tým spojené, najmä poplatky prepravcov tovaru spojené s jeho vrátením predávajúcemu v zmysle ich platných cenníkov.
Neprevzatie tovaru nie je odstúpením od Zmluvy zo strany zákazníka a nezbavuje zákazníka povinnosti zaplatiť kúpnu cenu za tovar. Predávajúci má v prípade neprevzatia tovaru právo požadovať od zákazníka poplatok za uskladnenie vo výške 5,00 EUR a/alebo od Zmluvy odstúpiť . Predávajúci si zároveň vyhradzuje právo zablokovať tohto zákazníka z možnosti nakupovať tovar z e-shopu na dobierku.
Zákazník je povinný uhradiť predávajúcemu vyššie uvedené náklady a poplatok za uskladnenie do 5 pracovných dní od výzvy predávajúceho (poštou alebo e-mailom). Opakované prevzatie tovaru je možné až po tom, čo zákazník zaplatí predávajúcemu vyššie uvedené náklady, poplatok za uskladnenie ako aj náklady spojené s opakovaným doručením tovaru (poštovné). Opakované dodanie tovaru prostredníctvom dobierky nie je možné. Avšak výnimočne k tejto situácii dochádza, zákazníci si navýšené poštovné uhradia pri prevzatí opätovne zaslanej dobierky.
V našom e-shope nájdete produkty rozličných dodávateľov a módnych kolekcií. Doba expedície tovaru je preto odlišná pri každom jednotlivom tovare, pričom ju uvádzame vždy pri dostupnosti daného tovaru.
1. Zháňate niečo na poslednú chvíľu, nechce sa Vám čakať alebo chcete vyskúšať veľkosť, aby ste si vedeli poradiť pri objednávke? Ponúkame Vám možnosť výberu zo skladovej ponuky.
TOVAR "SKLADOM" DORUČUJEME DO 48 HOD. CELÚ PONUKU SKLADU NÁJDETE TU!
2. Na dobré si počkáte?
V našom eshope nájdete produkty rozličných dodávateľov a módnych kolekcií. Doba expedície tovaru je preto odlišná, no vždy ju uvádzame pri dostupnosti produktu. Väčšinu objednávok od nás obdržíte do 10 dní. Našou filozofiou je "be Unique.. select your fashion" teda byť jedinečný originál, ktorý sa prezentuje aj svojou módou. Našu ponuku teda rozširujeme aj o produkty, ktoré nenájdete bežne v uliciach. Na tekéto fajnotky doba dodania býva okolo 12-21 dní.
Kedže sa snažíme túto dobu čo najviac skrátiť, pravidelne pre vás naskladňujeme najlepšie kúsky, ktoré vám zo skladových zásob expedujeme do 48 hod. od vytvorenia objednávky. Tento produkt na sklade má vždy uvedenú dostupnosť "skladom" v danej kombinácii.
Ku dňu účinnosti týchto VOP ponúka predávajúci nasledovné spôsoby doručenia tovaru:
prostredníctvom Slovenskej pošty, a.s.
prostredníctvom kuriérskej služby GLS (Global Logistics Systems Slovakia s.r.o.)
prostredníctvom služby Zásielkovňa (Zásilkovna s.r.o., organizačná zložka)
prostredníctvom služby DHL Expres (Slovakia, spol. s r.o.)
Dobierka do Českej republiky je odoslaná v EUR. Česká pošta sumu prepočítava podľa aktuálneho kurzu, kde môžu vzniknúť kurzové rozdiely.
Nadobudnutie vlastníctva a prechod nebezpečenstva na tovare
Zákazník nadobudne vlastnícke právo k tovaru až dňom zaplatenia kúpnej ceny predávajúcemu.
Na zákazníka prechádza nebezpečenstvo náhodnej straty, poškodenia alebo zničenia tovaru v momente dodania tovaru zákazníkovi.
Odstúpenie od zmluvy spotrebiteľom (vrátenie tovaru)
Spôsob odstúpenia od Zmluvy: Spotrebiteľ je oprávnený odstúpiť od Zmluvy bez uvedenia dôvodu v lehote 14 kalendárnych dní od dodania tovaru spotrebiteľovi oznámením, ktoré bude jasne obsahovať vyhlásenie zákazníka vyjadrujúce jeho vôľu odstúpiť od Zmluvy (ďalej len „oznámenie o odstúpení“). Oznámenie musí byť predávajúcemu preukázateľne odoslané najneskôr v posledný deň lehoty. Oznámenie o odstúpení môže spotrebiteľ doručiť predávajúcemu na kontakty predávajúceho uvedené vyššie jedným z nasledovných spôsobov:
v listinnej podobe poštovou zásielkou;
on-line na stránke e-shopu – len registrovaní zákazníci.
Spotrebiteľ môže na odstúpenie od kúpnej zmluvy použiť formulár, ktorý Vám zašleme na základe e-mailovej požiadavky alebo si ho môžete stiahnuť TU .
Výnimky z možnosti odstúpiť od Zmluvy: Spotrebiteľ nie je oprávnený odstúpiť od Zmluvy a vrátiť tovar, ktorý bol:
zhotovený podľa osobitných požiadaviek spotrebiteľa,
vyrobený na mieru (napr. oceľové korzety šité na mieru),
určený osobitne pre jedného spotrebiteľa,
uzavretý v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov, a ktorého ochranný obal bol po dodaní porušený. Preto najmä nie je možné vrátenie tovaru - spodná bielizeň, dámska bielizeň, pančuchový tovar, body, iba ak sú v neotvorenom originálnom balení.
Vrátenie tovaru: Spotrebiteľ je povinný tovar, od kúpy ktorého odstúpil (ďalej len „stornovaný tovar“), zaslať späť predávajúcemu (nie dobierkou, nebude prevzatá) najneskôr do 14 dní odo dňa odstúpenia od Zmluvy. V prípade, ak objednávka obsahovala darček zdarma, ste povinný pri odstúpení zmluvy ho vrátiť, v opačnom prípade Vám bude fakturovaná jeho predajná cena.
WE SELECT s.r.o.
Gorazdova 427/1
Stav vráteného tovaru: AKÝ TOVAR NIE JE MOŽNÉ VRÁTIŤ?
Kupujúci nemôže odstúpiť od kúpnej zmluvy, ktorej predmetom je predaj tovaru, ktorý vzhľadom na jeho vlastnosti nemožno vrátiť alebo tovar určený osobitne pre jedného spotrebiteľa napr. oceľové korzety šité na mieru, upravený tovar. Predávajúci si vyhradzuje právo odstúpenia od objednávky v prípade, ak sú mu známe skutočnosti, pre ktoré by si kupujúci tovar neprevzal, alebo sa jedná o objednávku s nepravdivými, nepresnými alebo neúplnými údajmi o kupujúcom.
Vezmite na vedomie, že z dôvodu ochrany zdravia a z hygienických dôvodov je možná výmena alebo vrátenie peňazí za produkty spodné prádlo/ dámska bielizeň, pančuchový tovar, body/spodné prádlo len ak sú v neotvorenom originálnom balení.
Pred odoslaním tovaru späť ho riadne skontrolujte!
NEAKCEPTUJEME ŽIADNY TOVAR PREJAVUJÚCI ZNÁMKY NOSENIA (odtrhnutý cvok, biele škvrny po antiperspirante, parfemované oblečenie, plavky bez hygienických vložiek, ak ich balenie obsahuje). Plavky, spodné prádlo, korzety a body, je potrebné skúšať z hygienických dôvodov na spodné prádlo.
Zníženie hodnoty tovaru: Ak spotrebiteľ vráti tovar akokoľvek poškodený, znečistený, neúplný, alebo čiastočne spotrebovaný, má predávajúci právo jednostranne znížiť sumu, ktorú Vám vráti za stornovaný tovar, o sumu, o ktorú sa znížila hodnota tovaru (najmä náklady na čistiareň, opravu tovaru a pod.).
Vrátenie platby za stornovaný tovar: Sumu kúpnej ceny a najnižšieho poštovného poplatku Vám vrátime na Vami uvedený bankový účet bezhotovostným prevodom. Ak ste platbu kúpnej ceny vykonali prostredníctvom PayPal, táto suma Vám bude vrátená prostredníctvom tohto portálu. Ak bola kúpna cena platená na dobierku a požadujete vrátenie platby prostredníctvom Slovenskej pošty, uveďte túto skutočnosť v oznámení o odstúpení od zmluvy. Inak súhlasíte s prevodom na bankový účet. Sumu kúpnej ceny a poštovného Vám vrátime do 14 dní od obdržania oznámenia o odstúpení, najskôr však nasledujúci pracovný deň po obdržaní vráteného tovaru.
Náklady na vrátenie tovaru: Spotrebiteľ hradí náklady spojené so zaslaním tovaru späť predávajúcemu.
Zákazníkovi (spotrebiteľovi aj podnikateľovi) dávame možnosť požiadať o výmenu tovaru do 14 dní od jeho prevzatia, pričom zákazníkovi nebude účtované prvé poštovné na doručenie vymeneného tovaru.
Na výmenu tovaru sa primerane vzťahujú podmienky pre odstúpenie od Zmluvy spotrebiteľom uvedené vyššie. V prípade odstúpenia od objednávky vymeneného tovaru zákazníkovi bude fakturovaná suma vzniknutých poštových nákladov.
Cenový rozdiel Vám bude zohľadnený v novovytvorenej objednávke / resp. vrátený na Vami uvedené číslo účtu.
Zodpovednosť predávajúceho: Predávajúci zodpovedá za to, že tovar má požadovanú akosť, množstvo a veľkosť. Predávajúci zodpovedá za vady, ktoré má predávaný tovar pri prevzatí tovaru a za vady, ktoré sa vyskytnú po prevzatí tovaru v záručnej dobe.
Pri veciach predávaných za nižšiu cenu, predávajúci nezodpovedá za vadu, pre ktorú bola dojednaná nižšia cena.
Predávajúci nezodpovedá za zmenu vlastnosti tovaru, ktorá nevznikla pri bežnom používaní tovaru, najmä predávajúci nezodpovedá za zmenu vlastnosti tovaru, ktorá vznikla v dôsledku:
opotrebenia, ktoré nebráni užívaniu tovaru, na ktorý je určený,
nesprávneho používania, nedostatočného, alebo nevhodného ošetrovania,
prirodzených zmien materiálov z ktorých je tovar vyrobený,
mechanického poškodenia,
poškodenia prírodnými živlami alebo vyššou mocou.
Záruka: Predávajúci zodpovedá za vady tovaru, ktoré sa vyskytnú po prevzatí tovaru v záručnej dobe. Záručná doba je 24 mesiacov odo dňa prevzatia tovaru zákazníkom. Ako potvrdenie o záruke (záručný list) slúži doklad o kúpe (faktúra).
Tovar je potrebné reklamovať v záručnej dobe, inak právo zo zodpovednosti za vady zanikne.
Zákazník je povinný reklamovať tovar bezodkladne po tom, čo vadu tovaru zistil, tovar prestať používať a uchovať ho tak, aby nedošlo k zhoršeniu vady alebo inému poškodeniu tovaru, a to až do zaslania tovaru predávajúcemu v rámci reklamácie. Akékoľvek poškodenie tovaru z dôvodu porušenia tejto povinnosti nie je možné považovať za vadu, za ktorú zodpovedá predávajúci.
Reklamáciu môže zákazník uplatniť v písomnej forme poštou, alebo e-mailovým oznámením zaslaným na kontaktné údaje predávajúceho uvedené vyššie, spolu so zaslaním reklamovaného tovaru na poštovú adresu predávajúceho, aby mohol predávajúci preskúmať reklamovanú vadu.
Takéto oznámenie („reklamácia“) musí obsahovať minimálne nasledujúce údaje: údaje zákazníka, dátum a č. objednávky, dátum prevzatia tovaru, popis tovaru a reklamovanej vady, požadovaný spôsob vybavenia reklamácie – viď nižšie „Vybavenie reklamácie“). Na reklamáciu Vám odporúčame použiť reklamačný protokol, ktorý si môžete stiahnuť TU alebo Vám ho zašleme e-mailom za vyžiadanie. K reklamácii je potrebné priložiť kópiu dokladu o kúpe, a ak ide o opätovnú reklamáciu tej istej vady, aj kópiu dokladu o vybavení pôvodnej reklamácie (v prípade spotrebiteľa, ak zakúpenie tovaru a okolnosti predchádzajúcej reklamácie nepreukáže inak).
Reklamovaný tovar musí byť doručený predávajúcemu kompletný a čistý. V opačnom prípade, najmä ak reklamačnému konaniu budú brániť obecné zásady hygieny, predávajúci zašle zákazníkovi tovar späť na náklady zákazníka bez preskúmania reklamovanej vady a takáto reklamácia sa bude považovať za neuplatnenú. Za prípadné poškodenie tovaru počas prepravy zodpovedá zákazník.
Reklamácia, ktorá neobsahuje všetky požadované údaje, doklady a kompletný reklamovaný tovar podľa podmienok stanovených vyššie sa považuje za neuplatnenú.
Predávajúci je povinný vydať zákazníkovi, ktorý je spotrebiteľom, potvrdenie o uplatnení reklamácie.
Poštovné nevyhnutné na doručenie reklamovaného tovaru predávajúcemu resp. iné nevyhnutné náklady spojené s uplatnením reklamácie hradí zákazník. Ak je reklamácia oprávnená, t.j. ak má reklamovaný tovar vadu, za ktorú zodpovedá predávajúci, náklady na uplatnenie reklamácie Vám preplatíme. Potvrdenie o ich vynaložení (potvrdenie o platbe poštovného) nám na tento účel prosím zašlite spolu s reklamáciou.
Ak je zákazníkom spotrebiteľ, reklamácia bude vybavená najneskôr do 30 dní od uplatnenia reklamácie.
Zákazníkovi, ktorý je spotrebiteľ, zašle predávajúci písomný doklad o vybavení reklamácie do 30 dní od jej uplatnenia.
Ak je zákazník spotrebiteľom a reklamáciu tovaru uplatnil počas prvých 12 mesiacov od kúpy, predávajúci reklamáciu uzná alebo odovzdá tovar na odborné posúdenie. Odborné posúdenie sa vykoná na náklady predávajúceho. Výsledok odborného posúdenia je spotrebiteľ povinný akceptovať.
Ak je zákazník spotrebiteľom a reklamáciu tovaru uplatnil po 12 mesiacov od kúpy, predávajúci reklamáciu uzná alebo zamietne na základe vlastného posúdenia. V prípade zamietnutia reklamácie oznámi predávajúci spotrebiteľovi, komu môže zaslať výrobok na odborné posúdenie. Spotrebiteľ môže reklamáciu uplatniť znova, len ak spotrebiteľ odborným posúdením preukáže zodpovednosť predávajúceho za vadu.
Predávajúci môže tovar reklamovaný zákazníkom, ktorý je podnikateľom, odovzdať na odborné posúdenie definované v zákone č. 250/2007 Z.z. o ochrane spotrebiteľa v platnom znení. Zákazník sa zaväzuje výsledok odborného posúdenia akceptovať. Ak odborné posúdenie ukáže, že za reklamovanú vadu nezodpovedá predávajúci, zákazník je povinný nahradiť predávajúcemu náklady na takéto odborné posúdenie.
Ak predávajúci reklamáciu uznaná, zákazník má nasledovné práva:
Práva zákazníka pri odstrániteľnej vade: Ak má tovar vadu, ktorú je možné odstrániť, zákazník má právo, aby bola vada bezplatne, včas a riadne odstránená. Ak tým predávajúcemu nevzniknú neprimerané náklady vzhľadom na cenu tovaru alebo závažnosť vady, môže zákazník namiesto toho požadovať výmenu tovaru. Predávajúci môže vždy namiesto odstránenia vady vymeniť vadnú vec za bezvadnú, ak to kupujúcemu nespôsobí závažné ťažkosti. Ak zákazník nemôže pre opätovné vyskytnutie sa vady po oprave alebo pre väčší počet vád tovar riadne užívať, je oprávnený od Zmluvy odstúpiť. Ak o to zákazník požiada, môže predávajúci namiesto týchto úkonov poskytnúť zákazníkovi primeranú zľavu z ceny tovaru.
Práva zákazníka pri neodstrániteľnej vade: Ak má tovar vadu, ktorú nemožno odstrániť, má zákazník právo na primeranú zľavu z ceny tovaru. Ak však neodstrániteľná vada bráni tomu, aby sa tovar mohol riadne užívať ako vec bez vady, má kupujúci právo na výmenu tovaru alebo má právo od Zmluvy odstúpiť.
Výmena tovaru: Od prevzatia nového tovaru začína plynúť nová záručná doba.
Oprava tovaru: Doba od uplatnenia práva zo zodpovednosti za vady (od doručenia reklamácie) až do doby, keď zákazník po skončení opravy bol povinný vec prevziať, sa do záručnej doby nepočíta.
Zľava z kúpnej ceny: Ak predávajúci vybaví reklamáciu poskytnutím zľavy z kúpnej ceny, jej výšku určí predávajúci v závislosti od zníženia hodnoty tovaru a rozsahu vady. Zákazník nemá právo na úroky ani právo na zadržanie kúpnej ceny (alebo jej časti) z dôvodu nároku na zľavu z kúpnej ceny v zmysle § 439 ods. 1 a 2 Obchodného zákonníka.
Po vybavení reklamácie, predávajúci doručí tovar (pôvodný, opravený alebo vymenený, v závislosti od spôsobu vybavenia reklamácie) zákazníkovi na ním uvedenú adresu na vlastné náklady. Ak predávajúci vybaví reklamáciu vrátením kúpnej ceny, tovar zákazníkovi nevracia.
V prípade reklamácie tovaru, ktorú nie je možné vybaviť z dôvodu, že zákazník nesplnil podmienky uplatnenia reklamácie (najmä zaslal znečistený tovar), alebo opätovnej neoprávnenej reklamácie tej istej vady (po tom, čo bola reklamácia už riadne vybavená a nedošlo k novým skutočnostiam), je zákazník povinný nahradiť predávajúcemu poštovné za doručenie tovaru späť zákazníkovi.
Ak zákazník doručovaný tovar neprevezme, je predávajúci oprávnený účtovať zákazníkovi poplatok za uskladnenie vo výške 5,00 EUR.
V prípade nevyhovujúceho postupu reklamácie má nakupujúci – spotrebiteľ – právo obrátiť sa na predávajúceho so žiadosťou o nápravu (e-mailom na info@selectafashion.com), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Návrh môže spotrebiteľ podať spôsobom určeným podľa §12 Zákona 391/2015 Z.z.
Spotrebiteľ môže podať sťažnosť aj prostredníctvom platformy alternatívneho riešenia sporov RSO, ktorá je dostupná online na https://webgate.ec.europa.eu
Predávajúci je oprávnený dostúpiť od Zmluvy v prípadoch uvedených v týchto VOP alebo právnych predpisoch. Oznámenie o odstúpení od Zmluvy môže predávajúci zaslať zákazníkovi v písomnej forme poštou alebo e-mailom.
Predávajúci je okrem iného oprávnený od Zmluvy odstúpiť, ak
sú mu známe skutočnosti, na základe ktorých očakáva, že zákazník by si dodaný tovar neprevzal;
údaje uvedené v objednávke sú chybné, neúplné či fiktívne;
došlo k vyčerpaniu zásob objednaného tovaru;
z dôvodov tzv. vyššej moci, t.j. prekážky, ktorá nastala nezávisle od vôle predávajúceho a bráni mu v splnení jeho povinnosti, ak nemožno rozumne predpokladať, že by predávajúci túto prekážku alebo jej následky odvrátil alebo prekonal, a ďalej, že by v čase vzniku záväzku túto prekážku predvídal.
Uplatňovanie sťažností a podnetov
Váš názor je pre nás dôležitý a posúva nás ďalej. S Vašimi návrhmi, podnetmi prípadne sťažnosťami sa môžete obrátiť na predávajúceho na vyššie uvedených kontaktoch. Na Vaše dotazy Vám odpovieme v čo najskoršom čase.
Pri prevádzkovaní e-shopu a súvisiacich činností je spoločnosť SELECTAFASHION, spol. s r. o.
Záhradná ulica 109/2 935 37 Dolný Pial , IČO: 50 897 080, zápis v Obchodnom registri Okresného súdu Nitra, oddiel: Sro , číslo vložky: 43303/N prevádzkovateľom osobných údajov svojich potenciálnych zákazníkov a zákazníkov, prípadne iných osôb, ktoré mu osobné údaje poskytnú na niektorý z nižšie uvedených účelov.
Prevádzkovateľ spracúva osobné údaje v súlade so zákonom č. 18/2018 Z.z. o ochrane osobných údajov v platnom znení (ďalej len „zákon“) tak, aby všetky osobné údaje boli v čo najväčšej miere chránené.
SELECTAFASHION RG s.r.o., IČO 51108674, Švábska 6765/59, 080 05 Prešov
WE SELECT s.r.o., IČO: 51741521, Gorazdova 427/1, 94901 Nitra
Súťaže na Facebooku a Instagrame: na účely realizácie súťaží prostredníctvom Facebooku a Ínstagrayme spracúvame nasledovné osobné údaje: údaje uvedené v profile súťažiaceho a v prípade víťaza aj jeho meno, priezvisko, telefónne číslo, adresu a fotografiu s výhrou. Právnym základom spracúvania osobných údajov je článok 6 ods. 1 písm. b) Nariadenia GDPR. Spracúvanie osobných údajov spoločnosťou SELECTAFASHION, spol. s r. o. a spoločných prevádzkovateľov je nevyhnutné na účely realizácie súťaže v súlade s jej podmienkami.
SELECTAFASHION spol.s.r.o. a spoloční prevádzkovatelia ďalej poverujú spracovaním osobných údajov ďalšie subjekty, ako tzv. spracovateľov. Spracovateľom je každý orgán, ktorý spracúva osobné údaje na účely a spôsobom, ktoré SELECTAFASHION spol.s.r.o. a spoloční prevádzkovatelia stanovujú. V prípade, keď je so spracovaním vyžadovaný váš súhlas, odovzdávame údaje spracovateľom iba v prípade, že ste súhlas udelili. Spracovateľom odovzdávame iba tie údaje, ktoré sú nevyhnutné pre zabezpečenie svojich služieb.
DHL Expres (Slovakia), spol. s r.o., IČO: 31 342 876, Letisko M.R. Štefánika, 820 01 Bratislava
písomne zaslaním listu na adresu sídla spoločnosti s uvedením mena a priezviska zodpovednej osoby pod názvom spoločnosti. Adresa na zaslanie žiadosti: WE SELECT s.r.o., Gorazdova 427/1, Nitra
Tie VOP sú účinné odo dňa 28.10.2018
Aplikovateľné právo: Akékoľvek právne vzťahy vyplývajúce z kúpnej zmluvy resp. iných vzťahov upravených týmito VOP sa riadia právom Slovenskej republiky. Zmluvné strany sa dohodli na vylúčení použitia Dohovoru OSN o zmluvách o medzinárodnej kúpe tovaru zverejneného v Zbierke zákonov pod č. 160/1991 Zb. ako aj vylúčení použitia Dohovoru o premlčaní pri medzinárodnej kúpe tovaru zverejneného v Zbierke zákonov pod č. 123/1988 Zb. Uvedené sa nevzťahuje na prípady, v ktorých je dohoda o voľbe aplikovateľného práva vylúčená právnymi predpismi.
Súdna príslušnosť: Na rozhodovanie prípadných sporov vyplývajúcich zo Zmluvy alebo s ňou súvisiacich sú príslušné všeobecné súdy v Slovenskej republike, konkrétne všeobecný súd predávajúceho. Uvedené sa nevzťahuje na prípady, v ktorých je dohoda o voľbe súdnej príslušnosti vylúčená právnymi predpismi.
Jazyk Zmluvy: Zmluva sa uzatvára v slovenskom jazyku.
Vyhotovenie Zmluvy: Zmluva je tvorená prijatou objednávkou zákazníka a VOP účinných v čase uzavretia Zmluvy. Predávajúci neuchováva písomné resp. elektronické vyhotovenie týchto dokumentov na účel zákazníka. Zákazník má možnosť reprodukovať a uchovať obsah týchto dokumentov v čase uzavretia Zmluvy.
Ak je zákazníkom podnikateľ, akékoľvek peňažné plnenie predávajúceho zákazníkovi bezhotovostnou formou sa považuje za splnené odpísaním príslušnej sumy z bankového účtu predávajúceho.
Zákazník, ktorý je podnikateľom, nemá právo započítať akékoľvek svoje pohľadávky voči pohľadávkam predávajúceho.
Ak je ktorékoľvek ustanovenie týchto VOP alebo kúpnej zmluvy neplatné, neúčinné alebo nevykonateľné, alebo stratí platnosť, účinnosť alebo vykonateľnosť neskôr, nebude to mať vplyv na platnosť, účinnosť a vykonateľnosť ostatných ustanovení VOP a Zmluvy.
Tieto VOP si môžete stiahnuť TU.
This site uses cookies. By browsing the site, you agree to their use. More information close

References: § 588
 § 409
 § 439
 §3
 §12
 súd